Bratislavská eparchia

Bratislavská gréckokatolícka eparchia alebo Bratislavská eparchiaSchematizmus Prešovskej gréckokatolíckej metropolie 2008. Prešov : PETRA, 2008. s. 362. ISBN 978-80-8099-022-0 () je eparchia gréckokatolíckej cirkvi na Slovensku. Jej rozloha je zhodná s územím Slovenska okrem územia Prešovského a Košického kraja. Je sufragánnou eparchiou Prešovskej gréckokatolíckej metropolie. Jej eparchom je Peter Rusnák.

Hlavným chrámom eparchie je Katedrálny chrám Povýšenia vznešeného a životodarného Kríža v Bratislave. Patrónmi eparchie sú sv. Peter a sv. Pavol.

Pútnickými miestami eparchie sú Bratislava (katedrála) a Šaštín (Bazilika Sedembolestnej Panny Márie).

 História 
náhľad|vľavo|Katedrála Povýšenia vznešeného a životodarného kríža
Eparchia bola zriadená 30. januára 2008 pápežom Benediktom XVI. vyčlenením územia z Prešovskej gréckokatolíckej archieparchie a jurisdikčne sa stala jej sufragánnou eparchiou. Následne, v ten istý deň, pápež vymenoval aj prvého eparchu eparchie – Petra Rusnáka, ktorý predtým pôsobil ako bratislavský farár a protopresbyter. Ako eparcha pôsobí doteraz.

Pápež František vymenoval dňa 23. januára 2023 za pomocného biskupa, dovtedajšieho parmského eparchu, vladyku Milana Lacha. 

 Protopresbyteriáty a farnosti 
Eparchia pozostáva zo štyroch protopresbyteriátov: Bratislava-Trnava, Banská Bystrica, Nitra-Trenčín a Žilina.

Protopresbyteriáty sa delia na farnosti nasledovne:
 Protobresbyteriát Bratislava-Trnava  Bratislava-Staré Mesto, Bratislava-Petržalka, Trnava
 Protopresbyteriát Banská Bystrica  Šumiac, Banská Bystrica, Brezno, Telgárt, Zvolen
 Protopresbyteriát Nitra-Trenčín  Komárno, Nitra, Prievidza, Trenčín
 Protopresbyteriát Žilina  Žilina, Liptovský Mikuláš, Martin

 Referencie 

 Pozri aj 
 Gréckokatolícka cirkev na Slovensku
 Košická gréckokatolícka eparchia
 Gréckokatolícke arcibiskupstvo Prešov

 Externé odkazy 
 Oficiálne stránky Bratislavská gréckokatolícka eparchia

Kategória:Gréckokatolícka cirkev na Slovensku
Kategória:Gréckokatolícke eparchie na Slovensku
Eparchia